# TILBAGEVENDEN til sprængsted efter sprængning og instruks ved fund af rester af spræng og tændmidler.

1. **Forudsætninger**

Der er foretaget sprængning. Sprængningen er planlagt og udført i henhold til Dansk Sprængteknisk Forenings anvisning 3, Sikkerhed ved Sprængningsarbejde og anvisning nr. 5, Sprængtekniske Formler og Tabeller.

Med henvisning til Plan for Sikkerhed og Sundhed for Sprængning (PSS-Sprængning) skal der foreligge procedurer for tilbagevenden efter sprængningen og imødegåelse af risiko for ulykker som følge af eksplosion af rester af spræng- og tændmidler i brokkerne efter sprængning.

1. **Kontrol af sprængning**

Efter sprængningen skal sprængningsobjekt og området gennemgås af den ansvarlige sprængningsleder, for at konstaterer, at sprængningen er sket som planlagt. Er der forhold, som ikke syntes at være i orden, skal området afspærres og der skal træffes de nødvendige sikkerhedsmæssige foranstaltninger for at afslutte opgaven. Der skal foretages tjek af at alle sprængladninger er detoneret. Opmærksomheden henledes især på størrelsen af de udsprængte fragmenter, idet fragmenter betydeligt større end modstandslinje/hulafstand kan tyde på mulighed for ikke detonerede ladninger.

Når objektet og området er tjekket og godkendt af sprængningslederen, kan området frigives med henblik på oprydning m.v.

1. **Instruks vedrørende oprydning og håndtering af brokker m.v.**

Efter sprængning findes der ledninger, slanger og andre uskadelige rester af spræng- og tændmidler i brokkerne. Undertiden hænder det også at der forekommer ikke eksploderede sprængladninger og tændmidler, som under uheldige omstændigheder kan eksplodere. Det er derfor vigtigt at entreprenøren og de personer, der er ansvarlige for oprydning og neddeling af de resterende konstruktionsdele har nødvendigt kendskab til de nødvendige forholdsregler ved fund af spræng- og tændmidler i brokkerne.

Følgende skal nævnes:

1. Ledninger fra elektriske detonatorer (farve f.eks. grøn og grå eller gul og hvid) vil kunne findes på jorden. Ledningerne er ufarlige og kan samles op og bortskaffes som almindeligt affald. Man vil kunne finde ledningsender som stikker ud af en sten/betonblok/træstub, og man vil, når stenen/betonklodsen/træstubben vippes, kunne se, at ledningerne fortsætter på den anden side af klodsen.
2. Plastslanger og rester af plastblokke m.v. kan findes (farve på slangen kan være rød, gul eller rosa, og farven på plastblokke kan være grøn, rød, hvid, gul, sort, blå, brun eller orange). Plastblokken vil være flosset. Slangerne og blokkene er ufarlige og kan samles op og bortskaffes som almindeligt affald. Man vil kunne finde slanger som stikker ud af en sten/betonblok/træstub, og man vil når stenen/betonklodsen/træstubben vippes kunne se, at slangen fortsætter på den anden side af klodsen.
3. På enden af ledningerne eller slangerne kan man fra tid til anden finde en rest af et aluminiumsrør ca. Ø 7 mm. En del af aluminiumsrøret vil være bortsprængt og enden vil være flosset. Man kan skære sig på enden af aluminiummet. Dette er affald og kan bortskaffes som almindeligt affald.
4. Finder man ledninger eller slanger, hvor der i enden er et lukket aluminiumsrør ca. Ø 7 mm i diameter og fra 5-10 cm langt og røret synes helt intakt, er der tale om en forsaget detonator.

Finder man rester af sprængstof – f.eks. dele af eller hele sprængstofpatroner skal følgende iagttages.

AKTION

* RØR IKKE GENSTANDEN
* STANDS ARBEJDET NÆR GENSTANDEN
* AFSPÆR OG AFMÆRK STEDET
* RING OMGÅENDE ……..

1. Ønsker man at anvende skærebrænder eller andre gnistdannende værktøjer i området der har været sprængt i, må man første fjerne alt brændbart materiale i en diameter af minimum 2 m fra stedet hvor man ønsker at skære. Gnister fra skærende værktøjer kan sætte ild i affaldet og affaldet kan indeholde rester af eksplosivstoffer.
2. Syntes fragmentering af det sprængte ikke at være i orden, f.eks. at størrelsen er større i visse af områderne end det normalt forventes, eller at man ikke kan få materialerne løs, kan dette skyldes forsaget sprængstof.

AKTION

* STANDS ARBEJDET NÆR OMRÅDET
* AFSPÆR OG AFMÆRK STEDET
* RING OMGÅENDE ……..

1. Anvendes hydraulisk hammer til nedknusning af materialerne, må den hydrauliske hammer ikke slå i tilbageblevne borehuller. Slag på rester af eksplosivstoffer kan bringe spræng- og tændmidler til detonation.

Skal materialerne nedknuses i knuseværk, kan rester af sprængstof bringes til eksplosion. Derfor skal den som føder knuseværket, være opmærksom på at materialernes størrelse ikke pludselig er unormal stor. Stor størrelse kan være som følge af forsager og der kan være rester af sprængstof i materialerne.

*Dato*

*Underskrift*

*Firmanavn*

*Sprængningslederen*

*Telefonnummer*

*E-mail*